7.हमारे देश में डॉक्टरों के परिश्रम और योगदान के बल पर अनेक पैमानों पर बड़े बदलाव देखने को मिले हैं। एवरेज लाइफ एक्सपेक्टेंसी अब अड़सठ साल से अधिक हो गयी है, जो कि आजादी के समय केवल बत्तीस वर्ष थी; टीकाकरण के काम में बहुत प्रगति हुई है; अन्य बहुत से मानकों पर प्रभावशाली उपलब्धियां दर्ज की गयी हैं। लेकिन अभी भी बहुत सी चुनौतियों पर विजय पाना बाकी है। मैटरनल और इनफ़ैन्ट मॉर्टेलिटी में कमी लानी है; टी.बी., मलेरिया, हैजा जैसी संक्रामक बीमारियों की रोकथाम करनी है; साथ ही डायबिटीज़ और हार्ट एलमेंट्स जैसे लाइफ स्टाइल डीजीजेज़ पर भी नियंत्रण करना है। इन प्रयासों में सरकार तथा अन्य स्टेक-होल्डर्स के साथ-साथ आप सब की भी महत्वपूर्ण भूमिका है।